На основу Решења о банкротству стечајног судије Привредног суда у Београду, , број предмета 3 Ст. бр. 299/15 од 25.02.2016. године а у складу са члановима 131, 132., 133. Закона о стечају («Службени гласник РС» број 104/09, 99/2011 и др. закон, 71/2012 – одлука УС и 83/2014), Националног стандарда број 5 о начину и поступку уновчења имовине стечајног дужника («Службени гласник РС» број 13/2010.), стечајни управник стечајног дужника:

*Друштво за производњу котлова на чврста, течна и гасовита горива, пројектовање и производњу енергетских постројења и опреме за штедњу енергије „КИРКА СУРИ“ доо у стечају из Београда, улица Миодрага Петровића бр. 15*

**ОГЛАШАВА**

**Продају имовине стечајног дужника**

**јавним надметањем**

**Предмет продаје је имовина стечајног дужника и то:**

|  |  |  |  |  |  |
| --- | --- | --- | --- | --- | --- |
| Целина | Назив  | Површина објекта | Процењена ликвидациона вредност РСД  | Депозит РСД | Почетна ценаРСД |
|  | Објекти на кат.парц. 2508/1 и 2509/2 КО Крњача са пратећом опремом и аутомобилом марке Ford C max | 1.021,1 м2 | 44.837.063,18 | 8.967.412,63 | 22.418.531,59 |

*Напомена: Списак имовине стечајног дужника која је предмет продаје, као и статус исте, детаљно је приказан у продајној документацији.*

Право на учешће имају сва правна и физичка лица која:

1. након добијања профактуре, изврше уплату ради откупа продајне документације **у износу од 150.000,00** **динара бруто**
2. уплате **депозит** у назначеном износу, на текући рачун стечајног дужника број

**205-226521-10** отворен код Комерцијалне банке А.Д. Београд или положе неопозиву првокласну банкарску гаранцију наплативу на први позив. Рок за уплату депозита је до **11.11.2019.** године. У случају да се као депозит положи првокласна банкарска гаранција, оригинал исте се ради провере мора искључиво лично доставити стечајном управнику или лицу овлашћеном од стране стечајног управника, **најкасније до 11.11.2019.** **године** до 15 часова по београдском времену (GMT+1)**.** У обзир ће се узети само гаранције које пристигну у назначеном року. Банкарска гаранција мора имати рок важења до 18.11.2019. године.

1. приликом преузимања продајне документације потпишу: Изјаву о губитку права на враћање депозита. Изјава чини саставни део продајне документације.

Имовина стечајног дужника се купује у виђеном стању, без пружања гаранција и стечајни управник не одговара за недостатке које купци утврде по извршеној продаји, и иста се може, уз претходну најаву стечајном управнику, разгледати након откупа продајне документације закључно са 11.11.2019. године. Детаљне информације о предмету продаје могу се добити у продајној документацији или непосредним увидом на лицу места.

Након уплате депозита, а најкасније до 11.11.2019. године до 15.00 часова потенцијални купци су дужни да, ради правовремене евиденције, поднесу стечајном управнику следећу документацију: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и оверен ОП образац (ако се као потенцијални купац пријављује правно лице), оверено овлашћење за заступање на јавном надметању ако на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање ће се одржати дана 18.11.2019. године у 12,00 часова на адреси: Београд, Миодрага Петровића бр. 15.**

Регистрација учесника почиње два сата пре почетка јавног надметања а завршава се 15 минута пре почетка јавног надметања, односно у периоду од 10,00 до 11,45 часова на истој адреси. Стечајни управник или лице које он одреди, спроводи јавно надметање у складу са одредбама Националног стандарда број 5 о начину и уновчењу имовине стечајног дужника.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;

 Купопродајни уговор се потписује у року од **3 (три) радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 30 (тридесет) дана од дана потписивања купопродајног уговора.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним изјавом о губитку права на враћање депозита, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два дана од дана пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року 3 (три) дана од дана јавног надметања.

**Порезе и трошкове који произилазе из закљученог купопродајног уговора у целости сноси купац.**

Овлашћено лице: асистент стечајног управника Војислав Балугџић, контакт телефон 062/317-404